Diari Oficial de la Generalitat Valenciana


Sumari del DOGV 9532, del 13-02-2023 (2023/1062)

RESOLUCIÓ de 31 de gener de 2023, de la consellera d'Innovació, Universitats, Ciència i Societat Digital, per la qual s'adjudica el lloc de treball de direcció de programes per a la gestió de fons europeus.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9532

Data del DOGV
:   13-02-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/1062


Data del document
:   31-01-2023

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * funcionari

RESOLUCIÓ de 31 de gener de 2023, de la consellera d'Innovació, Universitats, Ciència i Societat Digital, per la qual s'adjudica el lloc de treball de direcció de programes per a la gestió de fons europeus. [2023/1062]  
Amb data 15 de juliol de 2022, es va publicar en el DOGV núm. 9384 la Resolució d'11 de juliol de 2022, de la consellera d'Innovació, Universitats, Ciència i Societat Digital, per la qual s'estableixen les bases de la convocatòria d'un lloc de treball de director o directora de programes per a la gestió de fons europeus.  
L'òrgan de selecció, després de la valoració de mèrits i curricular i la fase d'entrevista previstes en la base setena de la convocatòria, ha formulat la proposta de la candidatura seleccionada per a l'exercici del lloc de treball. En aquesta es proposa l'adjudicació del lloc a Manuel Regaña Valero en haver quedat acreditada la seua sòlida formació i àmplia experiència en els àmbits públics i privats, en els quals ha adquirit un coneixement profund en les metodologies pròpies de la gestió de fons europeus, ha definit planificacions estratègiques, coordinat equips i desenvolupat projectes com a responsable en els quals ha establit mecanismes de seguiment i control orientats a l'assoliment de resultats. Així mateix, en la fase d'entrevista, ha destacat la seua capacitat d'anticipació dels punts claus a considerar en el desenvolupament de les funcions inherents a un lloc de direcció d'equips orientats a la gestió de fons europeus, la seua capacitat organitzativa, de gestió i de direcció d'equips de treball, i ha mostrat una clara motivació i compromís amb les funcions a desenvolupar; i s'ha pogut apreciar la seua capacitat de lideratge d'equips de projectes i d'integració en l'estructura organitzativa de la Conselleria.  
Per això, en virtut de les competències establides en l'article 28.3 del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19 en matèria de recursos humans, resolc:  
  
Primer  
Nomenar Manuel Regaña Valero en el lloc de director de programes per a la gestió de fons europeus, en la Conselleria d'Innovació, Universitats, Ciència i Societat Digital.  
  
Segon  
En el termini màxim de deu dies hàbils comptats des de l'endemà de la publicació d'aquesta resolució, la persona designada haurà de presentar els documents indicats en la base novena de la convocatòria.  
  
Tercer  
D'acord amb la base huitena de la convocatòria, aquesta resolució es publicarà en la seu de la Generalitat: https://www.gva.es/es/inicio/procedimientos'id\_proc=22825&&version=amp i en el Diari Oficial de la Generalitat Valenciana.  
Contra aquesta resolució, que posa fi a la via administrativa, de conformitat amb els articles 114.1.c) i d), 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, es podrà interposar, en el termini de dos mesos comptats des de l'endemà de la publicació, un recurs contenciós administratiu davant el jutjat contenciós administratiu d'Alacant, o el jutjat contenciós administratiu en la circumscripció del qual tinga la persona demandant el seu domicili. Potestativament, també podrà interposar-se un recurs de reposició davant el mateix òrgan que va dictar l'acte, en el termini d'un mes comptat des de l'endemà de la publicació, d'acord amb el que es preveu en els esmentats articles 123 i 124 de la Llei 39/2015. I això, sense perjudici que es puga interposar qualsevol altre recurs que s'estime procedent.  
  
Alacant, 31 de gener de 2023.- La consellera d'Innovació, Universitats, Ciència i Societat Digital: Josefina Bueno Alonso.